Derek Prince'i Teenistus
Vettekastmine
Osa 2/2
Kui oled maetud ja üles äratatud, siis su elu ei kuulu enam sulle.
Kui tahad elada oma elu, siis ei peaks sa ristitud saama,
sest ristimine on su surmaotsus, ja seejärel ülestõusmine.
Kui oled üles tõusnud, siis su elu ei kuulu enam sulle.
See on pühendumine olla järgija.
Mt 28 lõpus ütleb Jeesus jüngritele, mida nad peavad tegema:
Mt 28:19-20 "Minge siis, tehke jüngriteks kõik rahvad,
ristides neid Isa ja Poja ja Püha Vaimu nimesse
ja õpetades neid pidama kõike, mida mina olen teil käskinud!
Ja vaata, olen iga päev te juures ajastu lõpuni."
Ta ütles, et minge ja tehke jüngriteks kõik rahvad.
Ta ei öelnud, et peaksime neid koguduse liikmeteks tegema.
Teate, koguduse suurim probleem tänapäeval on koguduse liikmed,
kes pole jüngrid, sest nad ei esinda õigesti tõde, mida üritame kuulutada.
Kui sa pole nõus olema jünger, siis pole sul õigust saada ristitud.
Ristimine on pühendumine olema järgija.
Nad ei võtnud pikalt aega, et neid enne ristimist õpetada,
kui nad olid aga pühendumise teinud, siis neid õpetati.
See on loogiline, miks raisata aega ja õpetada mittepühendunud inimesi.
Las nad tõestavad oma pühendumist, siis õpetame neid.
Vaatame nüüd kristliku ristimise tingimusi -
uurisime Johannese ristimise tingimusi, vaatame nüüd neid.
Jeesus ütles: "Minge, tehke jüngriteks kõik rahvad, ristides neid.."
Nii et inimene, kes saab ristitud, peab olema kuulnud evangeeliumi.
Mäletate, mis evangeelium on - 3 ajaloolist fakti:
Jeesus suri, maeti maha ja äratati üles.
Kui usud seda, arvestatakse see sulle õiguseks - oled õigeks tehtud.
Meil pole õigust ristida inimesi, kes pole kuulnud evangeeliumi.
Teiseks, järgmine tingimus oli meeleparandus.
Ap 2 näeme, et patutunnetusele tulnud kuid pöördumata rahvas ütleb:
"Mida peame tegema, mehed-vennad?" Salm 38: "Parandage meelt.."
Meeleparandus on alati esimene samm:
"Parandage meelt ja igaüks teist lasku end ristida,
siis saate Püha Vaimu anni."
See on Jumala plaan - kõik ühes salmis, miks peaksime seda lahutama
ja venitama nädalaid ja kuid.
Kolmandaks, et ristitud saada, peavad inimesed uskuma.
Mk 16:15-16: "Minge kõike maailma, kuulutage evangeeliumi kogu loodule!
Milline etteheide meile, et pärast 2000 a pole me ikka veel
selle ülesandega hakkama saanud..
"Minge kõike maailma, kuulutage evangeeliumi kogu loodule!
Kes usub ja on ristitud, see päästetakse.."
Sa ei sobi ristimisele, kui pole uskunud - pead olema usklik.
"Kes usub ja on ristitud, see päästetakse.."
Jeesus ei paku mingit päästegarantiid neile, kes usuvad ja pole ristitud.
Võid öelda, et küll Jumal teab. See on sinu valik.
Kuid sul pole mingit piibellikku garantiid päästele,
kui sind pole ristitud usklikuna.
Ristimise all mõtlen kogu sind, vee alla ja tagasi - vette kastetud.
Teise tingimuse ütleb Peetrus, ta räägib Noa päevadest, ei peatu sel,
kuid vaatame näidet 1Pt 3:20:
"..kui Jumala pikk meel ootas Noa päevil, laeva valmistamise ajal,
milles vähesed - see tähendab kaheksa hinge - veest päästeti."
Peetrus ütleb, et Jumal ei saadaks üleujutust enne, kui laev valmib.
Ta ootas kannatlikult kuni laev valmis sai, siis saatis ta ujutuse.
Paljud päästeti kogu maailmast? - Kaheksa. Väga tõsine mõte.
Maailma elanike arv oli arvatavasti väh 2 milj.
2 miljonist päästeti vaid kaheksa.
Pääste ei ole enamuse jaoks.
Nii paljud küsimused tänapäeval meie, n-ö demokraatlikus ühiskonnas
lahendatakse enamuse otsuse järgi.
Jumala teemasid ei lahendata kunagi niimoodi.
Need lahendatakse Jumala otsuse järgi.
Peetrus jätkab: "Selle võrdkujuna päästab teidki nüüd ristimine.."
Mõistate, ristimine päästab meid.
"..mis ei ole lihaliku rüveduse kõrvaldamine," See pole vaid pesemine.
"..vaid hea südametunnistuse taotlemine."
Neljas tingimus on see, et võid vastata Jumalale hea südametunnistusega.
Teisisõnu ütled: "Jumal, tean, et olin patune, andesta mulle,
parandan meelt, usun, et Jeesus suri mu eest.
Usun, et usu läbi Temasse olen õigeks tehtud,
olen teinud kõik, mis võimalik patusena, palun võta mind vastu."
Vastad Jumalale hea südame- tunnistusega, rohkem pole vaja.
Kui oled teinud kõik, mis Jumal palub, vastad hea südametunnistusega.
Vaatame veelkord 4 tingimust usklikuna ristimisele:
1. Pead olema kuulnud evangeeliumi 2. Oled pidanud meelt parandama
3. Pead uskuma evangeeliumi, 4. Peab olema hea südametunnistus Jumala ees.
Ei taha olla kuidagi vastuoluline, kuid usun, et võin öelda üht:
"Beebil pole võimalik täita ühtki neist tingimustest."
Keegi ei saa vaielda selle üle - lihtne fakt.
Vaatame midagi nüüd - viitasin sellele varem ka.
Ristimise õpetamine ei tohiks võtta kaua aega.
Nägin seda misjoniorganisatsioonis, kus töötasin -
nad õpetasid pöördunuid 6 nädalat ja seejärel ristisid nad.
Tegelikult ristiti seal õpetatud paganaid -
nad polnud Issandaga kohtunud, nende elud polnud muudetud.
Nad olid küll head inimesed, aga..
Annan teile mõned faktid ajaperioodi kohta.
Nelipühapäeval ristiti 3000 inimest samal päeval kui nad sõnumit kuulsid.
Apostel ei öelnud, et oodake, kui kannate 6 nädala pärast vilja,
siis ristime teid.
Või kui olete Jeesuse jutlused pähe õppinud.
Nad ristiti, kuna vastasid tingimustele: uskusid ja parandasid meelt,
ja olid nõus pühenduma.
See oli ebapopulaarne pühendumine, nad olid vähemuses.
Ap 8 kuulis Etioopia eunuhh Filippuselt evangeeliumi. Loeme seda.
Ap 8, Filippus oli teel Gazasse, jättis põneva ärkamise selja taha,
kuna inglid saatsid teda, tal polnud aimugi, miks ta sinna saadeti.
Siis nägi ta Etioopia eunuhhi tõllas lugemas kõva häälega Jesajat.
Ap 8:34-38 eunuhh küsib talt: "Ma palun sind,
kelle kohta prohvet seda ütleb? Kas enese või kellegi teise kohta?"
Ta luges Jesaja 53 "..nagu tall, keda viiakse tappa."
Eunuhh küsis väga loogilise küsimuse: "Kas prohvet räägib endast
või kellestki teisest?"
Ap 8:35 "Aga Filippus avas oma suu ja sellest kirjakohast lähtudes
kuulutas talle evangeeliumi.."
Teisisõnu, selgitas, et Jesaja prohveteeris Jeesusest.
"Aga kui nad teed mööda edasi läksid, jõudsid nad ühe vee äärde.
Ja eunuhh lausus: "Ennäe, vesi! Mis takistab, et mind ei võiks ristida?"
Ja ta käskis tõlla peatada ja nad mõlemad, Filippus ja eunuhh,
astusid vette, ja Filippus ristis tema."
Siin ütleb ainult, et Filippus kuulutas Jeesust,
kuid selle juures pidi ta mainima ka ristimist,
sest eunuhh pakkus selle välja:
"Mis takistab mul saada ristitud?" Filippus oli nõus.
"..ja nad mõlemad astusid vette."
Iga kord kui Uues Testamendis mainitakse ristimist,
astuvad nad vette ja tulevad jälle veest välja.
Siis oli Filippusel põnev kogemus - Püha Vaim viis ta mujale,
ja eunuhh ei näinud teda enam, kuid ta läks oma teed rõõmuga.
Tahan rõhutada, et tõenäoliselt 1-2 tundi oli möödunud sellest,
kui eunuhh evangeeliumi kuulis ja kuni ta ristitud sai.
See polnud pikk ettevalmistusperiood.
Siis Korneeliuse majas, mäletate. Peetrus läks kahtlevalt ta majja,
sest see oli vastuolus ta usuliste veendumustega,
hakates neile Jeesusest rääkima ja midagi juhtus -ta jutlust segati.
Jumal, anna meile rohkem vahelesegatud jutlusi!
Püha Vaim segas jutlusele vahele, ja samal ajal kui inimesed kuulasid,
ütleb Ap 10:44: "Kui Peetrus alles neid sõnu rääkis,
langes Püha Vaim kõikide peale, kes seda sõna kuulsid.
Ja kõik need usklikud ümberlõigatute hulgast (juudid),
kes olid Peetrusega kaasa tulnud, jahmusid sellest,
et Püha Vaimu andi valati ka paganate peale.."
See on vettekastmine. Räägime sellest hiljem.
Neid kasteti ülevalt - nagu Niagara joa all.
"..sest nad kuulsid neid võõraid keeli rääkivat
ja Jumala suurust ülistavat."
Paljud jutlustajad ütlevad: "Oleme siin u 6 nädalat ja
kui hakkate vilja kandma, siis teame, et asi oli ehtne."
Keegi poleks saanud olla selleks vähem valmis kui Peetrus,
et paganad võivad ka usklikeks saada.
Niipea kui nad kuulsid neid keeli rääkimas, oli see näha.
Peetrus jätkab: "'Kas keegi võib vett keelata, et ei ristitaks neid,
kes on saanud Püha Vaimu nõnda nagu meiegi?'
Ta käskis nad ristida.."
Ta ei soovitanud, vaid käskis.
See on sõnakuulelikkuse tegu Jumalale.
Kui kaua? Võib-olla tund pärast keeltes rääkimist, ristiti nad vees.
Siis Filippuse vangivalvur - mulle meeldib see lugu.
Paulus ja Siilas visati vangi, seal, kõige pimedamas kongis,
keskööl, kõige pimedamal tunnil - mida nad tegid?
Nad laulsid ja kiitsid Issandat. Vangid kuulsid neid,
seal polnud selliseid inimesi varem olnud.
Seejärel vabastas nende kiitus Jumala üleloomuliku väe ja
kogu vanglahoone vabises, uksed avanesid, kõigi köidikud vabanesid.
Vanglaülem tahtis end tappa, sest Rooma võimu all pidi vangivalvur
oma eluga maksma, kui mõni vang põgenes.
Paulus ütles: "Ära tee endale kahju, oleme kõik siin."
Ap 16:29 "Siis palus valvur tuld, tormas sisse ja
heitis värisedes Pauluse ja Siilase ette maha.."
Imetore kui vangivalvur vangide ees väriseb.
"Ta tõi nad välja ning ütles:'Isandad, mis ma pean tegema, et pääseda?'
Nad ütlesid:'Usu Issandasse Jeesuse- sse, siis pääsed sina ja su pere!'"
Nii paljud jätavad selle välja,
kuid perepeana oli tal õigus nende eest uskuda.
"Ja nad rääkisid Issanda sõna temale ja kõigile, kes olid tema kojas.
..võttis nad tollel öötunnil enda juurde ja pesi nende haavad.
Ning otsekohe ristiti tema ja kõik ta omaksed."
Nad ei oodanud isegi hommikut, sellega oli kiire.
Kui kiireloomuline oli veega ristimine UT kristlastele!
Nad ei oodanud ristimisteenistust, sest nende pääste sõltus sellest.
See, kes usub ja on ristitud, päästetakse.
Ma ei taha olla vastuoluline, võid ise otsustada, mis sellest arvad.
Vaatame ristimise vaimset tähtsust. See on juba kirjas Rm 6:3:
"Kas te siis ei tea, et kes me iganes oleme
Kristusesse Jeesusesse ristitud, oleme ristitud tema surmasse?"
Iga kord, kui Paulus ütleb, et kas te ei tea,
olen märganud, et enamik kristlasi ei tea. Hämmastav!
Iga kord, kui ta norib millegi kallal, et kas te siis ei tea,
siis enamik kristlasi tõesti ei tea.
"Oleme siis koos temaga maha maetud ristimise kaudu surmasse,
et otsekui Kristus on äratatud üles surnuist Isa kirkuse läbi,
nõnda võime ka meie käia uues elus."
Samastume Jeesusega surmas, matmises ja, tänu Jumalale,
ka ülestõusmises.
Rm 5:6 "Sest kui oleme kasvanud kokku tema surma sarnasusega,
siis võime seda olla ka ülestõusmise sarnasusega."
Ta räägib matmisest ristimises.
Kui meid maetakse, siis võime olla kindlad ka ülestõusmises.
"..teades, et meie vana loomus on koos temaga löödud risti,
et see patune ihu kaotataks, nii et me kunagi enam ei orjaks pattu."
Fakt, mida ristimine kujutab, on see, et kui Jeesus suri ristil,
hukati Temas meie patune, lihalik, vastuhakkav loomus.
See on ilmutus.
Võid olla patud andeks saanud, kuid olla vastuhakkaja.
Paljud teevad nii - käivad kirikus, tunnistavad patud, saavad andeks ja
kõnnivad välja ning hakkavad pattu tegema.
See pole Jumala eesmärk, kuid üks põhjus on see,
et nad ei tea, et kui Jeesus suri ristil,
hukati me vana inimene ja see mässaja.
See on ainus väljapääs - teist lahendust vastuhakkajale pole.
Ainus lahendus on hukkamine.
Hea on see, et see hukkamine toimus rohkem kui 19 sajandit tagasi,
kui Jeesus suri ristil.
Paulus ütleb, et peame seda teadma.
Edasi Rm 6:11 "Nõnda arvestage ka teie endid olevat surnud patule,
aga elavat Jumalale Kristuses Jeesuses."
Paulus ütleb, et kui teate seda, siis peate sellega arvestama -
et oled surnud patule, aga elav Jumalale.
Selle väline protsess on veega ristimine:
lähed alla hauda, tuled hauast välja, jätad oma vana loomuse hauda maha,
tuled välja uue looduna.
Veel üks oluline kirjakoht Kl 2:11: "Temas olete ka ümber lõigatud
kätega tehtamatu ümberlõikamisega, lihaliku ihu äraheitmisega,
Kristuse ümberlõikamisega."
Juudi seaduse järgi oli ümberlõikamine väikse osa liha eemaldamine -
kristliku ümberlõikamisega eemaldame kogu patuse loomuse - kogu ihu.
Kui ihu on surnud, mis järgneb?
Matmine. On ebasünnis jätta surnud ihu matmata kuskile vedelema.
Olin Briti armees Põhja-Aafrikas. Me ei jätnud kunagi laipa maha,
matsime selle alati.
Selles on midagi. Kui surid, siis ära vedele kuskil matmata -
saa maha maetud! Saite pihta?
Paulus jätkab Kl 2, et pärast ihu äraheitmist mata see maha:
"..kui teid koos temaga ristimises maha maeti ja
ka koos temaga üles äratati usu läbi Jumala väesse,
kes tema üles äratas surnuist."
Ristimine toimib ainult nende jaoks, kes usuvad.
Meie usu läbi sellesse, mis Jumal teeb, äratatakse meid üles.
Kui sa ei usu, siis see ei toimi.
Annan nüüd mõned olulised faktid. Gl 3:27:
"Kõik, kes olete Kristusesse ristitud, olete Kristusega rõivastatud."
Millesse meid ristitakse? Kristusesse.
Meid ei ristita konfessiooni või kirikusse.
See on tõsine eksimus.
See toimib ainult läbi usu. Me uus elu saab jõu Pühalt Vaimult.
Sama Vaim, kes äratas Jeesuse surnuist, on tegev meis.
Võtame kiiresti 2 Vana Testamendi pilti ristimisest.
Esimest juba vaatasime: 1Pt 3:20-21 - Noa laev.
Peetrus ütleb, et võrdpilt sellest on veega ristimine.
Mis on Noa laeva sõnum? Kõigepealt, et kohtumõistmine on tulemas.
Ainus väljapääs sellest oli laev.
Üleujutus esindab Jumala kohtumõistmist,
laev, nagu alati Piiblis, on pilt Jeesus Kristusest.
Laevas pääsed turvaliselt kohtumõistmise vetest,
laevast väljas hukud.
Ei ole teist pääseteed, kui olla Jeesuse laevas.
Laevas pääsed turvaliselt läbi vete ja tuled välja uude ellu -
täiesti uude ellu, vana on ära uhutud, uus elu avaneb sulle -
see on Noa laeva pilt.
Teine pilt on 1Kr 10:1-2: "Vennad, ma ei taha, et teil jääks teadmata,
et kõik meie esiisad olid pilve all ja kõik läksid läbi mere
ja kõik ristiti Moosesesse pilves ja meres."
Hiljem ütleb, et need lood on saanud meile näiteiks.
Paulus ütleb, et iga iisraellane koges Egiptusest tulles kahte asja:
pilv tuli nende üle, ja Paulus ütles, et nad ristiti pilves,
nad astusid vette, kõndisid läbi vee ja tulid veest välja.
Paulus ütleb, et nad ristiti meres.
See kahekordne ristimine on mõeldud igale usklikule:
pilv tuleb ülevalt su peale, sind kastetakse sellesse -
astud vette, lähed sellest läbi ja tuled veest välja.
Kui nad veest välja tulid, alustasid nad uut elu,
uute seadustega, uue juhiga. Kõik muu jäi maha.
Vesi oli see, mis neid egiptlastest ära lõikas.
Nad päästeti Egiptuses talle vere läbi,
kuid see ei eraldanud neid egiptlastest, vesi eraldas.
Ristimine eraldab meid.
Võime uskuda ja saada päästetud, kuid meid eraldatakse ristimise läbi.
Olen tegelenud tuhandete inimestega, kes on vabanenud kurjadest vaimudest.
Ütlen neile alati, et kui tahavad hoida oma vabanemist,
siis saagu veega ristitud.
Sest see lõikab meid ära. Mitte veri - veri päästab sind Egiptuses,
vesi eraldab sind Egiptusest.
Eraldatud vee ja pilve läbi.
Nad ristiti Moosesesse - see tõi nad Moosese juhtimise alla.
Meid ei ristita Moosesesse, meid ristitakse Kristusesse -
Kristusest saab meie juht.
Kuid selleks, et seda piibellikult teha, peame läbima pilve ja vee.
See on nii selge.
Hb 11:29 rõhutatakse, et see on ainult usu läbi.
Kui lähed vette uskmatuna, siis tuled välja märja uskmatuna -
see oleks ainus muutus.
Iisraellaste kohta öeldakse siin: "Usus läbisid nad Punase mere
otsekui kuiva maa.." Kuidas? - Usu läbi.
"..ja kui egiptlased püüdsid teha sedasama, siis nad uppusid."
Miks? - Sest neil polnud usku.
Kui saad veega ristitud, kuid sa pole usklik, siis sa lihtsalt upud.
Saad uude ellu minna ainult usu läbi Jeesusesse.
See on väga tõsine teema,
palju tõsisem kui paljud kirikud ja konfessioonid tänapäeval arvavad.
Olen tegelenud paljudega, kes tulid patutunnetusele ja
küsisid, et mis nüüd? Ütlesin, et saage ristitud.
Millal? - Niipea kui võimalik, nüüd!
Meil peaks olema kogudustes uus tutvustus ristimisest,
sest see on osa päästest.
Ma ei ütle, et kui sa pole ristitud, kuid usklik, et sa pole päästetud -
see on sinu ja Issanda vahel,
kuid mul pole mingit meelevalda sulle öelda, et oled päästetud,
sest kes usub ja on ristitud, see päästetakse.
Tõlge: Riina Karik
Derek Princei teenistuse koduleht: www.dpmuk.org.